Martinus etc:a dilecto filio Johanni Thome, diacono Aboensi, salutem etc:a. Humilibus supplicum uotis libenter annuimus, eaque fauoribus prosequimur oportunis. Cum itaque, sicut exhibita nuper pro parte tua peticio continebat, tu, qui, postquam in diaconum rite promotus fueras, ex magna, qua fuisti detentus, infirmitate oculi tui dextri lumine priuatus existis et modicam in ipso oculo deformitatem habes, ad sacerdocium nichilominus promoueri desideres et in illo ministrare, nos tuis in hac parte supplicationibus inclinati tecum, ut, alio non obsistente canonico, ad huiusmodi sacerdotium promoueri in eoque ministrare libere et licite ualeas, auctoritate apostolica tenore presentium dispensamus, non obstantibus premissis ac constitucionibus apostolicis ceterisque contrarijs quibuscunque. Nulli ergo etc:a nostre dispensacionis infringere etc:a. Si quis etc:a. Datum Rome prope Sanctos apostolos septimo kalendas nouembris anno duodecimo. Pe. Gratis pro Deo. de Casatijs.